กฎกระทรวงกฎกระทรวงการยื่นคำขอและการรับรองสมาคมและมูลนิธิเกี่ยวกับการคุ้มครองผู้บริโภคพ.ศ. ๒๕๖๐[๑] อาศัยอำนาจตามความในมาตรา๘ วรรคหนึ่ง แห่งพระราชบัญญัติคุ้มครองผู้บริโภค พ.ศ. ๒๕๒๒ และมาตรา ๔๐ วรรคหนึ่งและวรรคสามแห่งพระราชบัญญัติคุ้มครองผู้บริโภค พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติคุ้มครองผู้บริโภค(ฉบับที่ ๓) พ.ศ. ๒๕๕๖ นายกรัฐมนตรีออกกฎกระทรวงไว้ ดังต่อไปนี้ข้อ๑ ให้ยกเลิกกฎกระทรวงการยื่นคำขอและการรับรองสมาคมเกี่ยวกับการคุ้มครองผู้บริโภคพ.ศ. ๒๕๕๕หมวด ๑เงื่อนไขเกี่ยวกับสมาคมมูลนิธิ และกรรมการ ข้อ๒ สมาคมและมูลนิธิที่จะขอรับการรับรองเพื่อให้มีสิทธิและอำนาจฟ้องคดีเกี่ยวกับการละเมิดสิทธิของผู้บริโภคต้องมีวัตถุประสงค์ในการคุ้มครองผู้บริโภคหรือต่อต้านการแข่งขันอันไม่เป็นธรรมทางการค้าและเป็นไปตามเงื่อนไขดังต่อไปนี้(๑)เป็นสมาคมและมูลนิธิที่จดทะเบียนตามกฎหมายมาแล้วไม่น้อยกว่าหนึ่งปีโดยนับถึงวันยื่นคำขอรับการรับรอง(๒)มีผลงานหรือการดำเนินงานด้านการคุ้มครองผู้บริโภคในราชอาณาจักรเป็นที่ปรากฏชัดข้อ๓ กรรมการของสมาคมและมูลนิธิต้องมีสัญชาติไทยไม่น้อยกว่าสองในสามของจำนวนกรรมการทั้งหมดและไม่มีลักษณะต้องห้ามดังต่อไปนี้(๑)เป็นคนไร้ความสามารถหรือคนเสมือนไร้ความสามารถ(๒)เป็นบุคคลล้มละลาย(๓)เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๔)เคยต้องคำพิพากษาถึงที่สุดว่ามีความผิดในคดีเกี่ยวกับการละเมิดสิทธิของผู้บริโภค(๕)เป็นกรรมการ ผู้บริหาร หรือผู้มีอำนาจในการจัดการหรือมีส่วนได้เสียในกิจการหรือธุรกิจของเอกชนข้อ๔ สมาคมและมูลนิธิต้องกำหนดวิธีการดำเนินการเกี่ยวกับการฟ้องคดีไว้ในข้อบังคับของสมาคมและมูลนิธิดังต่อไปนี้(๑)คณะกรรมการของสมาคมและมูลนิธิต้องแต่งตั้งบุคคลซึ่งมีคุณวุฒิไม่ต่ำกว่าปริญญาตรีทางนิติศาสตร์ซึ่งได้รับใบอนุญาตให้เป็นทนายความเป็นผู้ดำเนินคดีทำหน้าที่ในการดำเนินคดีเกี่ยวกับการละเมิดสิทธิของผู้บริโภค(๒)เมื่อสมาคมและมูลนิธิได้ยื่นฟ้องคดีใดแล้ว ให้ส่งสำเนาคำฟ้องให้สำนักงานคณะกรรมการคุ้มครองผู้บริโภคทราบภายในสามสิบวันนับแต่วันยื่นคำฟ้อง(๓)ถ้าได้มีคำพิพากษาในคดีที่สมาคมและมูลนิธิได้ยื่นฟ้องแล้วให้ส่งสำเนาคำพิพากษานั้นให้สำนักงานคณะกรรมการคุ้มครองผู้บริโภคทราบภายในสี่สิบห้าวันนับแต่วันที่ศาลได้มีคำพิพากษา(๔)ถ้าสมาคมและมูลนิธิจะถอนฟ้องคดีใดต้องแจ้งให้สำนักงานคณะกรรมการคุ้มครองผู้บริโภคทราบล่วงหน้าไม่น้อยกว่าเจ็ดวัน(๕)ในการฟ้องคดี สมาคมและมูลนิธิจะเรียกเงินหรือทรัพย์สินใดจากผู้บริโภคไม่ได้เว้นแต่ค่าพาหนะเดินทาง ค่าคัดถ่ายสำเนาเอกสาร ค่าพิมพ์เอกสาร และค่าฤชาธรรมเนียม หรือค่าใช้จ่ายอื่นๆ ซึ่งต้องชำระต่อศาล(๖)สมาคมและมูลนิธิจะต้องปฏิบัติตามระเบียบเกี่ยวกับการดำเนินการของสมาคมและมูลนิธิเกี่ยวกับการฟ้องคดีในรายละเอียดของกรณีที่เพิ่มเติมจากกฎกระทรวงนี้หรือในกรณีอื่นด้วยตามที่คณะกรรมการคุ้มครองผู้บริโภคกำหนดหมวด ๒การยื่นคำขอรับการรับรองสมาคมและมูลนิธิ ข้อ๕ การยื่นคำขอรับการรับรองสมาคมให้ยื่นต่อสำนักงานคณะกรรมการคุ้มครองผู้บริโภคตามแบบ ส.ค.บ. ๑ ท้ายกฎกระทรวงนี้พร้อมด้วยเอกสารหรือหลักฐานซึ่งรับรองความถูกต้องแล้วตามที่ระบุไว้ในแบบคำขอดังกล่าวข้อ๖ การยื่นคำขอรับการรับรองมูลนิธิให้ยื่นต่อสำนักงานคณะกรรมการคุ้มครองผู้บริโภคตามแบบ ส.ค.บ. ๒ ท้ายกฎกระทรวงนี้พร้อมด้วยเอกสารหรือหลักฐานซึ่งรับรองความถูกต้องแล้วตามที่ระบุไว้ในแบบคำขอดังกล่าวข้อ๗ เมื่อได้รับคำขอรับการรับรองสมาคมหรือมูลนิธิให้สำนักงานคณะกรรมการคุ้มครองผู้บริโภคตรวจสอบความถูกต้องและครบถ้วนของคำขอและเอกสารหรือหลักฐานตามข้อ๕ หรือข้อ ๖ แล้วให้ออกใบรับคำขอแก่สมาคมหรือมูลนิธิหรือผู้ทำการแทนไว้เป็นหลักฐานใบรับคำขอตามวรรคหนึ่งให้ระบุวัน เดือน ปีที่รับคำขอและลงลายมือชื่อของเจ้าหน้าที่ผู้รับคำขอหมวด ๓การพิจารณาของคณะกรรมการคุ้มครองผู้บริโภค ข้อ๘ ให้คณะกรรมการคุ้มครองผู้บริโภคพิจารณาคำขอรับการรับรองสมาคมและมูลนิธิให้แล้วเสร็จภายในหกสิบวันนับแต่วันที่สำนักงานคณะกรรมการคุ้มครองผู้บริโภคได้รับคำขอและเอกสารหรือหลักฐานประกอบคำขอครบถ้วนหากไม่สามารถดำเนินการพิจารณาได้ทันภายในระยะเวลาที่กำหนดให้ขยายระยะเวลาพิจารณาคำขอได้ไม่เกินสองครั้ง ครั้งละไม่เกินสิบห้าวันและให้บันทึกเหตุผลและความจำเป็นที่ต้องมีการขยายระยะเวลาพิจารณานั้นไว้ด้วยข้อ๙ เมื่อคณะกรรมการคุ้มครองผู้บริโภคพิจารณาคำขอรับการรับรองสมาคมและมูลนิธิแล้วกรณีที่คณะกรรมการคุ้มครองผู้บริโภคมีมติให้การรับรองให้สำนักงานคณะกรรมการคุ้มครองผู้บริโภคออกหนังสือรับรองให้แก่สมาคมหรือมูลนิธิตามแบบส.ค.บ. ๓ ท้ายกฎกระทรวงนี้ แต่ถ้าคณะกรรมการคุ้มครองผู้บริโภคมีมติไม่ให้การรับรองให้สำนักงานคณะกรรมการคุ้มครองผู้บริโภคมีหนังสือแจ้งสมาคมหรือมูลนิธิพร้อมระบุเหตุผลที่ไม่ให้การรับรองนั้นและแนบมติคณะกรรมการคุ้มครองผู้บริโภคให้สมาคมหรือมูลนิธิทราบทางไปรษณีย์ลงทะเบียนตอบรับการแจ้งมติตามวรรคหนึ่งให้ดำเนินการภายในสิบห้าวันนับแต่วันที่คณะกรรมการคุ้มครองผู้บริโภคมีมติการพิจารณาของคณะกรรมการคุ้มครองผู้บริโภคให้ถือเป็นที่สุดข้อ๑๐ สมาคมหรือมูลนิธิที่คณะกรรมการคุ้มครองผู้บริโภคมีมติไม่ให้การรับรองอาจยื่นคำขอรับการรับรองได้ใหม่เมื่อพ้นกำหนดสามเดือนนับแต่วันที่คณะกรรมการคุ้มครองผู้บริโภคมีมติข้อ๑๑ คณะกรรมการคุ้มครองผู้บริโภคหรือสำนักงานคณะกรรมการคุ้มครองผู้บริโภคอาจสนับสนุนสมาคมหรือมูลนิธิที่ได้รับการรับรองตามกฎกระทรวงนี้ในการเผยแพร่ข้อมูลข่าวสารการดำเนินกิจการของสมาคมหรือมูลนิธิเพื่อสนับสนุนและส่งเสริมการคุ้มครองผู้บริโภคได้บทเฉพาะกาล ข้อ๑๒ คำขอรับการรับรองสมาคมที่ได้ยื่นไว้แล้วตามกฎกระทรวงการยื่นคำขอและการรับรองสมาคมเกี่ยวกับการคุ้มครองผู้บริโภคพ.ศ. ๒๕๕๕และยังอยู่ในระหว่างการพิจารณาให้ถือว่าเป็นคำขอรับการรับรองตามกฎกระทรวงนี้และถ้าคำขอรับการรับรองดังกล่าวมีข้อความแตกต่างไปจากคำขอรับการรับรองตามกฎกระทรวงนี้ให้เจ้าหน้าที่มีอำนาจสั่งแก้ไขเพิ่มเติมคำขอรับการรับรองเพื่อให้เป็นไปตามกฎกระทรวงนี้ได้ให้ไว้ ณ วันที่ ๓พฤษภาคม พ.ศ. ๒๕๖๐พลเอก ประยุทธ์ จันทร์โอชานายกรัฐมนตรี[เอกสารแนบท้าย]๑. คำขอรับการรับรองเป็นสมาคมที่มีสิทธิและอำนาจฟ้องคดีเกี่ยวกับการละเมิดสิทธิของผู้บริโภค (แบบ ส.ค.บ. ๑)๒. คำขอรับการรับรองเป็นมูลนิธิที่มีสิทธิและอำนาจฟ้องคดีเกี่ยวกับการละเมิดสิทธิของผู้บริโภค(แบบส.ค.บ. ๒)๓. หนังสือรับรองให้สมาคมหรือมูลนิธิมีสิทธิและอำนาจฟ้องคดีเกี่ยวกับการละเมิดสิทธิของผู้บริโภค(แบบส.ค.บ. ๓)(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา๔๐ วรรคหนึ่งและวรรคสาม แห่งพระราชบัญญัติคุ้มครองผู้บริโภค พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ ๓) พ.ศ. ๒๕๕๖บัญญัติให้สมาคมและมูลนิธิที่มีวัตถุประสงค์ในการคุ้มครองผู้บริโภคหรือต่อต้านการแข่งขันอันไม่เป็นธรรมทางการค้าและข้อบังคับของสมาคมและมูลนิธิดังกล่าวในส่วนที่เกี่ยวกับคณะกรรมการ สมาชิกและวิธีการดำเนินการของสมาคมและมูลนิธิ เป็นไปตามเงื่อนไขที่กำหนดในกฎกระทรวงโดยสมาคมและมูลนิธิอาจยื่นคำขอให้คณะกรรมการคุ้มครองผู้บริโภครับรองเพื่อให้สมาคมและมูลนิธินั้นมีสิทธิและอำนาจฟ้องเกี่ยวกับการละเมิดสิทธิของผู้บริโภคได้ตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้ภวรรณตรี/จัดทำ๒๘ มิถุนายน๒๕๖๐ชวัลพร/ตรวจ๒๘ มิถุนายน ๒๕๖๐[๑] ราชกิจจานุเบกษาเล่ม ๑๓๔/ตอนที่ ๖๖ ก/หน้า ๑/๒๓ มิถุนายน ๒๕๖๐